Nokia o‘zining birinchi noutbugini taqdim etdi

Nokia kompaniyasi Hindiston bozori uchun PureBook X14 noutbugini taqdim etdi. U Walmart’ga tegishli Flipkart kompaniyasi bilan hamkorlikda yaratilgan, deb xabar beradi TechCrunch.

Yangi qurilma 14 dyuymli Full HD sifatni qo‘llab-quvvatlovchi displey, 512 gigabayt NVMe SSD, 8 gigabayt DD4 tezkor xotira hamda Intel UHD 620 videokarta bilan jihozlangan.
Ekranning korpusga nisbati 86 foizni tashkil etadi, ekranning burchak og‘ishi — 178 daraja.

Devaysda ovoz uchun Dolby Atmos’ni qo‘llab-quvvatlovchi dinamiklar javob beradi. Windows Hello yordamida yuzni tanish funksiyasi ishlaydi.
Nokia PureBook X14 og‘irligi 1,1 kilogrammni tashkil etadi. Ishlab chiqaruvchi noutbuk bir marta quvvatlanish orqali sakkiz soat ishlay olishini va’da qilmoqda. Noutbukning boshlang‘ich narxi 815 dollar.

Eslatib o‘tamiz, Nokia kompaniyasi bundan 10 yillar oldin o‘zining birinchi va oxirgi netbuki — Booklet 3G’ni taqdim etgandi.
Avvalroq Nokia o‘zining yangi ixcham smartfonini namoyish etgandi.
 Nokia Yevropa Ittifoqining pullari evaziga 6G texnologiyasini rivojlantirish bilan shug‘ullanadi